CELEX: 62018TN0694
Language: lt
Date: 2018-11-17 00:00:00
Title: Byla T-694/18: 2018 m. lapkričio 17 d. pareikštas ieškinys byloje DEI / Europos Komisija

28.1.2019   
            
            
               LT
            
            
               Europos Sąjungos oficialusis leidinys
            
            
               C 35/29
            
         
      2018 m. lapkričio 17 d. pareikštas ieškinys byloje DEI / Europos Komisija
      
      (Byla T-694/18)
      (2019/C 35/35)
      Proceso kalba: graikų
      
         Šalys
      
      
         Ieškovė: Dimosia Epicheirisi Ilektrismou AE (DEI) (Atėnai, Graikija), atstovaujama advokatų E. Bourtzalas, A. Iliadou ir Ch. Synodinos
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2018 m. liepos 30 d. Europos Komisijos sprendimą C(2018)4947 final byloje SA.50152 tiek, kiek juo buvo nuspręsta nepateikti prieštaravimų dėl pagalbos schemos naujam Metavatiko Michanismo Apozimiosis Evelixias (toliau – naujas MMAE), apie kurį pranešė Graikija, remiantis išvada, kad ši schema suderinama su vidaus rinka pagal SESV 107 straipsnio 3 dalies c punktą ir
               
            
                  —
               
               
                  priteisti iš Europos Komisijos DEI patirtas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi dviem panaikinimo pagrindais.
      
                  1.
               
               
                  Pirmasis ieškinio pagrindas grindžiamas tuo, kad ginčijamame akte yra akivaizdi teisės ir faktinių aplinkybių vertinimo klaida bei esminių procedūros reikalavimų pažeidimų aiškinant ir taikant SESV 108 straipsnio 2 dalį, nes Komisija netaikė formalios tyrimo procedūros.
               
            
                  2.
               
               
                  Antrasis ieškinio pagrindas grindžiamas tuo, kad ginčijamame akte yra akivaizdi teisės ir faktinių aplinkybių vertinimo klaida, kiek tai susiję su vertinimu, kad naujas MMAE atitinka 2014–2020 m. Valstybės pagalbos aplinkos apsaugai ir energetikai gairių kriterijus, siekiant įvertinti ar pagalba suderinama su vidaus rinka remiantis SESV 107 straipsnio 3 dalies c punktu ir, konkrečiai, būtinumo, proporcingumo, skatinamojo poveikio ir nepageidaujamo neigiamo poveikio konkurencijai prevencijos kriterijus.